ანტონ ანტონოვ-ოვსეენკო
ანტონ ვლადიმერის ძე ანტონოვ-ოვსეენკო (რუს. Антон Владимирович Антонов-Овсеенко; დ. 23 თებერვალი, 1920, მოსკოვი — გ. 9 ივლისი, 2013, იქვე) — რუსი ისტორიკოსი და მწერალი. არის ცნობილი ბოლშევიკი სამხედრო ლიდერის და დიპლომატის – ვლადიმირ ანტონოვ-ოვსეენკოს ვაჟი. იგი პირველად დაპატიმრებულ იქნა 1940 წელს, მოკლე ხნით, როგორც „ხალხის მტრის“ შვილი; მეორედ — 1941 წლის ივნისში, 1943 წლის იანვრამდე იმყოფებოდა გულაგში; მესამედ – 1943 წლის აგვისტოში, ამჯერად მან გულაგებში გაატარა პერიოდი 1953 წლამდე. 1957 წელს იქნა რეაბილიტირებული. ანტონოვ-ოვსეენკო ცნობილი გახდა, როგორც ლავრენტი ბერიას ბიოგრაფიის ავტორი, აგრეთვე არის რამდენიმე წიგნის ავტორი. 2004 წელს ანტონოვ-ოვსეენკომ დააარსა და მოსკოვის ცენტრში ოფიციალურად გახსნა გულაგის ისტორიის სახელმწიფო მუზეუმი.